Andøya flystasjon

Andøya flystasjon er en militær flystasjon på Andøya lufthavn på Andenes i Andøy kommune, Nordland fylke. Under den kalde krigen var basen svært viktig for forsvaret av Norge og Europa.

Flystasjonen er under videreutvikling som militær mottaksbase for allierte styrker, samt base for langtrekkende droner. På flystasjonen foregår det også virksomhet i regi av Andøya Space, blant annet knyttet til våpentesting.

 NATO-toppmøte 
På NATO-toppmøtet i Lisboa i 1951 ble det bestemt at en rekke nye militære flystasjoner skulle etableres i Norge. I mars 1952 kunne forsvarsminister Nils Langhelle i Oscar Torps regjering fortelle at det skulle bygges flyplass på Andøya.

Utbyggingen startet våren 1953 og ble gjenstand for stor interesse fra lokalbefolkningen. Den sovjetiske avisen Pravda skrev en anklagende artikkel mot den norske regjeringen og byggingen av flyplass på Andøya.

 Ekspropriering 
For å kunne utnytte flyplassområdet i større utstrekning gikk Forsvarsdepartementet til den største eksproprieringssaken man noen sinne hadde gjort. Bygda Haugnes måtte fjernes fra kartet og 72 bolighus, samt fjøs og uthus måtte fjernes. Det bodde 310 mennesker på Haugnes på denne tiden og bygda omfattet et stort husdyrhold med 70 kyr, 400 sauer og 14 hester. Eksproprieringen kostet staten 2 millioner kroner, et formidabelt beløp den gangen.

Den 17. september 1954 landet det første flyet på stasjonen, som ikke på noen måte var ferdig. Det var en Douglas DC-3 (Douglas Dakota) med generalløytnant Finn Lambrechts (1900–1956) og generalmajor Odd Bull (1907–1991) om bord. Lambrechts var sjef for flyvåpenet og Bull var sjef for Luftkommando Nord-Norge. Bare 1500 meter av landingsstripen var ferdig, men dette var nok til at det kunne foretas en vellykket landing.

 Luftforsvarets skvadroner 

Fra april til oktober 1958 ble 331- og 334 skvadronene fra Bodø midlertidig stasjonert på Andøya. De samme avdelingene kom også tilbake for en periode i 1959.

I desember 1961 kom den første ”faste” skvadronen til Andøya. 333 skvadron ble flyttet fra Sola og kom nordover med sine Albatross overvåking- og rekognoseringsfly. I 2023 flyttet 333 skvadron vekk fra Andøya igjen, da skvadronen ble overført til Evenes flystasjon der den ble utstyrt med nye P-8 Poseidon overvåkingsfly.

 Skarsteindalen militærleir 
Andøya flystasjon ble bygget etter NATOs spredningsprinsipp. I henhold til dette skulle forlegninger og administrasjonsområde ligge i god avstand fra selve flyplassen.

Dermed startet et nytt byggeprosjekt i Skarsteindalen 12 – 13 km fra flystasjonen. I mars 1959 ble Skarsteindalen leir tatt i bruk og på høsten samme år kom en luftvernbataljon fra Harstad til Andøya. Senere kom også avdelinger fra Hæren. Et geværkompani fra 3. bataljonen i Harstad og en stridsvogntropp fra indre Troms etablerte nå seg i Skarsteindalen for å være nærforsvaret til flystasjonen.

I likhet med mange andre avdelinger ble Andøya offer for nedbygging. Stridsvogntroppen Andøya ble nedlagt i 1986. Luftvernbataljonen forsvant i 2004. Også geværkompaniet har forlatt sine stillinger.

 Nedleggelsen 
Erna Solbergs regjering vedtok i 2016 å nedlegge flyplassen. Den 17. juni 2016 ble proposisjonen Prop. 151 S. Kampkraft og bærekraft. Langtidsplan for forsvarssektoren lagt frem av Forsvarsdepartementet.Prop. 151 S (2015–2016) Kampkraft og bærekraft. Langtidsplan for forsvarssektoren, Tilråding fra Det Kongelige Forsvarsdepartement, 17. juni 2016Prop. 151 S (2015–2016) Kampkraft og bærekraft. Langtidsplan for forsvarssektoren (PDF), Tilråding fra Det Kongelige Forsvarsdepartement, 17. juni 2016 En etterfølgende innstilling (62 S) ble lagt frem av utenriks- og forsvarskomitéen den 11. november 2016.Innst. 62 S (2016-2017) Innstilling fra utenriks- og forsvarskomiteen om Kampkraft og bærekraft Langtidsplan for forsvarssektoren, utenriks- og forsvarskomitéen, 11. november 2016Innst. 62 S (2016-2017) Innstilling fra utenriks- og forsvarskomiteen om Kampkraft og bærekraft Langtidsplan for forsvarssektoren (PDF), utenriks- og forsvarskomitéen, 11. november 2016 Komitéen la opp til å etablere etablere én base for kampfly og maritime overvåkingsfly beskyttet av langtrekkende luftvern og baseforsvar på Evenes. Andøya flystasjon ble anbefalt nedlagt. Samtidig anbefalte den at P-3 Orion-flyene midlertidig skulle videreføres på Andøya, frem til nye overvåkningsfly var blitt innfaset på Evenes fra 1. januar 2020 til sommeren 2023.Innst. 62S (2016-2017) Innstilling fra utenriks- og forsvarskomiteen om Kampkraft og bærekraft Langtidsplan for forsvarssektoren (PDF), utenriks- og forsvarskomitéen, 11. november 2016, side 32

Langtidsplanen ble vedtatt av stortinget den 15. november 2016.Kampkraft og bærekraft - Langtidsplan for forsvarssektoren. Prop. 151 S (2015-2016), Innst. 62 S (2016-2017), stortinget.no, 15. november 2016 Andøya flystasjon ble besluttet nedlagt med 75 mot 22 stemmer.Voteringsoversikt for sak: Kampkraft og bærekraft - Langtidsplan for forsvarssektoren, stortinget.no, 15. november 2021Votering fordelt på parti, stortinget.no, 15. november 2021Susanne Skjåstad Lysvold, Hilde Mangset Lorentsen, Emil H. Indsetviken: – En sorgens dag for Andøya, Forsvaret og demokratiet i Norge, nrk.no, 8. november 2016 kl 15:28, oppdatert kl 16:02

Arbeiderpartiet var opprinnelig mot nedleggelse av Andøya, men snudde etter et lukket møte der  forsvarssjef Haakon Bruun-Hanssens advarte om at basen kunne bli et bombemål med stor risiko for sivile tap i krig.Alf Ragnar Olsen: Dette avgjorde Andøya flystasjon-saken , 3. desember 2016, oppdatert 5. desember 2016, kl 21:12Tidligere oberstløytnant: – Stortinget var feilinformert da de valgte Evenes, nrk.no, 8. oktober 2019 kl 7:15, oppdatert kl 15:46

I Jeløya-plattformen av 14. januar 2018 varslet regjeringen en ny gjennomgang av grunnlaget for nedleggelsen av Andøya flystasjon, men den eksterne kvalitetssikringen som ble lagt frem i april 2018 bekreftet Evenes som hovedløsning, og et stortingsflertall vedtok i juni 2018 å legge ned Andøya.Politisk plattform for en regjering utgått av Høyre, Fremskrittspartiet og Venstre., kapittel 16: Forsvar, regjeringen.no, 14. januar 2018Representantforslag om ny gjennomgang av kostnadane og konsekvensane knytt til nedlegginga av Andøya flystasjon, stortinget.no, 5. juni 2018

Også den etterfølgende Jonas Gahr Støres regjering holdt fast ved nedleggelsen.Andreas Budalen, Dina Jeanette Danielsen, Alexander Kjønsø Karlsen: Sterke reaksjoner på Andøya-vedtak: – Man kan karakterisere dem som lystløgnere, nrk.no, 14. oktober kl 20:18Andreas Budalen: Ny statsråd må håndtere Sps løftebrudd i hjemkommunen, nrk.no, 14. oktober kl 11:15Susanne Skjåstad Lysvold, Kai Jæger Kristoffersen, Sondre Skjelvik: Ordfører etter at Sp ofrer overvåkingsflyene på Andøya: – Jeg er forbanna, nrk.no, 13. oktober kl 14:06, oppdatert kl 14:46Susanne Skjåstad Lysvold, Andreas Budalen, Kai Jæger Kristoffersen: Sp-topp i 2017: – Utenkelig at vi sitter i en regjering som legger ned Andøy flystasjon, nrk.no, 13. oktober kl 17:59 Den 21. oktober 2021 ble et forslag fra Sosialistisk Venstreparti om å beholde flystasjonen nedstemt i Stortinget.Hans Majestet Kongens tale til det 166. storting ved dets åpning og melding om Noregs rikes tilstand og styring (trontaledebatt), stortinget.no, 21. oktober 2021Løse forslag til saken, stortinget.no, 21. oktober 2021Voteringsoversikt for sak: Hans Majestet Kongens tale til det 166. storting ved dets åpning og melding om Noregs rikes tilstand og styring (trontaledebatt), stortinget.no, 21. oktober 2021Det ble votert over: Forslag nr. 9 fra Audun Lysbakken på vegne av Sosialistisk Venstreparti, Forslag nr. 10 fra Audun Lysbakken på vegne av Sosialistisk Venstreparti, stortinget.no, 21. oktober 2021Votering fordelt på parti, stortinget.no, 21. oktober 2021

 Mottaksbase for allierte NATO-styrker 
Russlands invasjon av Ukraina den 24. februar 2022 gjorde at planene om etterbruk av Andøya flystasjon og Luftforsvarsbase Bodø ble vurdert på nytt.Andreas Budalen, Susanne Skjåstad Lysvold, Gisle Forland: Forsvarsansatte: – Det som skjer i Ukraina viser at basene på Andøya og i Bodø må holdes i live, nrk.no, 1. mars 2022 kl 6:02, oppdatert kl 10:36Susanne Skjåstad Lysvold, Lisbeth Skei, Adrian Dahl Johansen: Gir USA lov til å bygge anlegg og lagre våpen på fire norske baser, nrk.no, 8. april 2022 kl 12:07, oppdatert kl 14:13 1. september 2020 anbefalte Forsvaret å fremdeles ha aktivitet på Andøya, også etter at overvåkningsflyene forsvinner.Ole Marius Rørstad, Oliver Rønning, Susanne Skjåstad Lysvold: Forsvaret: Vil fremdeles ha aktivitet på Andøya etter 2023, nrk.no, 1. september 2020 kl 15:57, oppdatert kl 18:53Anbefaling om Forsvarets fremtidige bruk av Andøya flystasjon, fido.nrk.no,Ville legge ned flystasjon i 2016 – nå har den plutselig «stor militær verdi», nrk.no, 15. mai 2019 kl 19:42, oppdatert kl 22:11

Den 7. april 2022 kunngjorde finansminister Trygve Slagsvold Vedum at basen på Andøya skal brukes som en permanent militær mottaksbase for allierte NATO-styrker.Alexander Kjønsø Karlsen, Susanne Skjåstad Lysvold, Mathilde Moe Kaupang, Lisbeth Skei, Markus Thonhaugen: Andøya flystasjon blir permanent base for mottak av allierte styrker, nrk.no, 7. april 2022 kl 19:00, oppdatert kl. 19:50 Den 8. april 2022 bekreftet kommunalminister Odd Roger Enoksen  at Andøya flystasjon skal bli «en permanent militær mottaksbase for allierte styrker».Andøya kommer tilbake. Men kan ikke brukes i krig., Aftenposten, Norge, Forsvaret, 8. april 12:08, oppdatert 21. april 2022 Dette forslaget var ikke nytt; det ble vedtatt av Solbergregjeringen i  revidert nasjonalbudsjett den 14. mai 2019. Der het det at: «Regjeringen legger opp til at Andøya og Bodø vil ha beredskapsroller i Forsvarets fremtidige evne til å motta allierte forsterkningsstyrker.»Mottak av allierte forsterkningsstyrker, Regjeringen Solberg, Forsvarsdepartementet, Pressemelding, 14. mai 201914. mai 2019 kl. 11:34 Får beredskapsrolle i fremtiden, nrk.no, Andøya Revidert Nasjonalbudsjett 2019, 14. mai 2019 kl. 11:34 Flystasjonen ble da også vurdert som base for langtrekkende droner for Arktis.

Fra juni 2025 er deler av manøvreringsområdet ved flystasjonen stengt for militær aktivitet, grunnet oppdaget overflateskade i form av løse betongelementer på rullebane og taksebane.

 Dronebase og våpentesting 
Fra 2025 skal flystasjonen videreutvikles som base for langtrekkende droner. Formålet er blant annet maritim overvåkning og andre militære oppgaver i nordområdene. Utviklingen omfatter oppbygging av kompetanse og tilrettelegging for operativ drift, herunder samarbeid med andre land om opplæring og erfaringsutveksling. 

Norge og allierte bruker også flystasjonen til testing av våpensystemer med hjelp av måldroner fra Andøya Space. I 2022 testet Brigade Nord luftvernsystemet NASAMS High Mobility Launcher.Dina Jeanette Danielsen: Hæren tester nytt missilsystem på Andøya: – Viktig milepæl, nrk.no, 4. mai 2022 kl 5:38, oppdatert 5. mai 2022. kl 11:37

 Se også 
 Andøya lufthavn, Andenes
 Forsvarets stasjon Andøya

 Referanser 

 Eksterne lenker 
 Andøya på mil.no
 Andøy Historielag om bygda Haugnes som ble utslettet til fordel for flyplassen på Andenes

Kategori:Militære installasjoner i Nordland
Kategori:Norske flystasjoner
Kategori:Byggverk i Andøy